**Līgums** **par Eiropas kiberdrošības kompetenču centra granta projekta īstenošanu** [**Nr. @Projekta**](mailto:Nr.@Projekta) **Numurs**

Rīgā Datums skatāms laika zīmogā

**Centrālā finanšu un līgumu aģentūra** (turpmāk gr– aģentūra), Smilšu ielā 1, Rīga, LV-1919, reģistrācijas Nr.90000812928, kuras vārdā saskaņā ar Ministru kabineta 2012. gada 6.novembra noteikumiem Nr. 745 “Centrālās finanšu un līgumu aģentūras nolikums” un Eiropas Kiberdrošības kompetenču centra 2021.—2027. gada plānošanas perioda grantu vadības likumu (turpmāk – likums) rīkojas direktore Anita Krūmiņa, no vienas puses,

un

**@Finansējuma saņēmēja nosaukums** (turpmāk – finansējuma saņēmējs), @Finansējuma saņēmēja juridiskā adrese, reģistrācijas Nr. @Reģistrācijas Nr., kura vārdā saskaņā ar @fs\_paraksttiesigas\_amatpersonas\_ricibas\_pamatojums rīkojas @fs amatpersonas vārds uzvārds uz likuma pamata kā Eiropas kiberdrošības kompetenču centra granta (turpmāk – kiberdrošības grants) finansējuma saņēmējs, no otras puses,

kopā – Puses, katrs atsevišķi – Puse,

pamatojoties uz Ministru kabineta (turpmāk – MK) 2024.gada 27.februāra noteikumiem Nr.139 “Eiropas Kiberdrošības kompetenču centra 2021.–2027. gada plānošanas perioda grantu programmas "Mazo un vidējo saimnieciskās darbības veicēju kiberdrošības transformācija" īstenošanas noteikumi” (turpmāk – grantu programmas noteikumi), Eiropas Savienības un Latvijas Republikas normatīvajiem aktiem par kiberdrošības grantu vadību un aģentūras @lemuma\_datums lēmumu Nr. @lemuma\_nr par projekta iesnieguma "@projekta\_iesnieguma\_nosaukums" (turpmāk – projekts) <apstiprināšanu ar nosacījumu un @aģentūras\_atzinuma\_datums atzinumu Nr. @atzinuma Nr. par lēmumā ietverto nosacījumu izpildi>,

vienojas par kārtību projekta īstenošanai, finansējuma piešķiršanai un uzraudzībai, un noslēdz šo līgumu par projekta īstenošanu (turpmāk – Līgums), paredzot, ka:

1. Projekta darbību īstenošana tiek uzsākta @projekta uzsākšana (Līguma spēkā stāšanās dienā/dd.mm.gggg). Projekta darbības īsteno līdz @datums.
2. Projekta izmaksas ir attiecināmas no 2024. gada 5. marta.
3. Projekta tiešās attiecināmās izmaksas: @kopejie\_attiecinamie\_izdevumi\_eur EUR ( @ProjektaKopejieAttiecinamieIzdevumi\_vārdiem):
   1. atbalsta summa (kiberdrošības granta finansējums): @atbalsta\_summa\_procentos % no projekta tiešajiem attiecināmajiem izdevumiem, nepārsniedzot @atbalsta\_summa\_eur EUR (@atbalsta\_summa\_summa\_vardiem );
   2. privātais attiecināmais finansējums: @privatais\_finansejums\_procentos % no projekta tiešajiem attiecināmajiem izdevumiem, ne mazāk kā @privatais\_finansejums\_eur EUR (@privatais\_finansejums\_summa\_vardiem).
4. Projekts tiek īstenots saskaņā ar Līguma un tā pielikumu noteikumiem.
5. Finansējuma saņēmējs Līguma 1. pielikuma “Līguma vispārīgie noteikumi” 8. sadaļā noteiktajā kārtībā var saņemt avansa maksājumu līdz 50 % no projektam piešķirtā kiberdrošības grantu finansējuma.
6. Puses, parakstot Līgumu, apliecina, ka nav apstākļu, kas aizliegtu Pusēm noslēgt šo Līgumu.
7. Līgums sagatavots ar šādiem pielikumiem, kas ir Līguma neatņemama sastāvdaļa:
   1. Līguma 1.pielikums: Līguma vispārīgie noteikumi;
   2. Līguma 2.pielikums: projekta iesniegums "@Projekta\_iesnieguma\_nosaukums " un tā pielikumi (ja attiecināms).
8. Puses vienojas, ka projekta iesnieguma pielikumi ir Līguma neatņemama sastāvdaļa un to oriģināleksemplārus, ko iesniedzis finansējuma saņēmējs aģentūrā, uzglabā aģentūra. Finansējuma saņēmējs nodrošina aktuālo projekta iesnieguma pielikumu iesniegšanu aģentūrai pēc tās pieprasījuma.
9. Vienošanās, kas starp Pusēm noslēgtas pēc šī Līguma spēkā stāšanās dienas, pievienojamas šim Līgumam un kļūst par tā neatņemamu sastāvdaļu.
10. Līgumā noteikto pienākumu izpildei finansējuma saņēmējs izmanto aģentūras tīmekļa vietnē [www.cfla.gov.lv](https://www.cfla.gov.lv/lv) kiberdrošības granta projekta īstenošanai pieejamos metodiskos materiālus un veidlapu aktuālās versijas, tai skaitā maksājuma pieprasījuma un avansa pieprasījuma veidlapu.
11. Līgums sagatavots un parakstīts ar drošu elektronisko parakstu. Līgums stājas spēkā, kad to parakstījusi pēdējā no Pusēm, un ir spēkā līdz Pušu saistību pilnīgai izpildei.
12. Pušu paraksti:

|  |  |
| --- | --- |
| **Aģentūras vārdā:** | **Finansējuma saņēmēja vārdā:** |
| @cfla\_paraksttiesigas\_amatpersonas\_paraksta\_atsifrejums\_amats | @fs\_paraksttiesigas\_amatpersonas\_paraksta\_atsifrejums\_amats |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

Līguma par kiberdrošības granta

projekta īstenošanu Nr. @Projekta Numurs

1.pielikums

### **Līguma vispārīgie noteikumi**

## **Termini**

* 1. **Atbalsta summa –** daļa no projekta tiešajiem attiecināmajiem izdevumiem, ko aģentūra, pamatojoties uz Līguma nosacījumiem izmaksā finansējuma saņēmējam gadījumā, ja projekts īstenots atbilstoši Līguma nosacījumiem, Eiropas Savienības un Latvijas Republikas normatīvo aktu (turpmāk – normatīvie akti) prasībām. Finansējuma saņēmējs var pretendēt uz atbalsta summu par izdevumiem, kas radušies projekta darbību īstenošanas laikā un par kuriem finansējuma saņēmējs veicis maksājumus ne vēlāk kā līdz 2025.gada 15.oktobrim.
  2. **Attiecināmie izdevumi** – projekta tiešie attiecināmie izdevumi, ko finansējuma saņēmējs projektā norādījis kā attiecināmās izmaksas atbilstoši grantu programmas noteikumiem un kuras ir uzskaitītas finansējuma saņēmēja grāmatvedībā, ir identificējamas, pierādāmas un pamatotas ar maksājumu un darījumu apliecinošajiem dokumentiem.
  3. **De minimis atbalsts** –atbalsts, kuru piešķir saskaņā ar Komisijas regulas Nr. 2023/2831[[1]](#footnote-2), un grantu programmas noteikumu nosacījumiem.
  4. **Dubultā finansēšana** — gadījumi, kad finansējuma saņēmējs attiecināmajos izdevumos ir iekļāvis izdevumus, kas vienlaikus tikuši, tiek finansēti vai kurus plānots finansēt no citiem ES, finanšu instrumentu, valsts vai pašvaldības līdzekļiem.
  5. **Interešu konflikts** — situācija, kurā personai, kas saistīta ar projekta īstenošanu, amata pienākumu neatkarīgu un objektīvu izpildi vai uzdevumu veikšanu projekta īstenošanas ietvaros negatīvi ietekmē iemesli, kas ir saistīti ar ģimeni, emocionālajām saitēm, politisko vai nacionālo piederību, ekonomiskajām vai kādām citām tiešām vai netiešām personīgajām interesēm, kas attiecīgajai personai ir kopējas ar sadarbības partneri, galasaņēmēju, radiniekiem vai darījumu partneriem - atbilstoši Regulā 2018/1046 , likumā “Par interešu konflikta novēršanu valsts amatpersonu darbībā” un citos normatīvajos aktos par interešu konflikta novēršanu noteiktajam.
  6. **Izdevumus pamatojošie dokumenti** — attaisnojuma dokumenti (rēķini, faktūrrēķini, pavadzīmes, čeki, kvītis, avansa norēķini u. c.) un visi pārējie dokumenti (protokoli, līgumi, rīkojumi, pieņemšanas – nodošanas akti, darba laika uzskaites tabulas u. c.), kas pamato projekta ietvaros veiktos izdevumus.
  7. **Maksājuma pieprasījums** — atbilstoši Līgumā noteiktajai kārtībai un izmantojot aģentūras tīmekļa vietnē [www.cfla.gov.lv](http://www.cfla.gov.lv) publicēto veidlapu, aģentūrā iesniegts dokumentu kopums par projekta izdevumiem un īstenošanas progresu, noslēgtajiem līgumiem un sasniegtajiem rādītājiem.
  8. **Neatbilstoši veiktie izdevumi** — izdevumi, ko finansējuma saņēmējs projektā norādījis kā attiecināmos izdevumus, bet kas nav iekļaujami atbalsta summā, pamatojoties uz aģentūras pieņemto lēmumu, ar kuru konstatēta neatbilstība normatīvo aktu izpratnē.[[2]](#footnote-3)

## **Finansējuma saņēmēja vispārīgie pienākumi un tiesības**

## Finansējuma saņēmējam ir pienākums:

* + 1. iesniegt informāciju par projekta īstenošanu atbilstoši šim Līgumam, normatīvajiem aktiem par kiberdrošības grantu ieviešanu un vadību[[3]](#footnote-4);
    2. 5 (piecu) darbdienu laikā pēc izmaiņu veikšanas iesniegt aģentūrai informāciju par personām, kuras ir tiesīgas finansējuma saņēmēja vārdā iesniegt un parakstīt visus ar projektu saistītos dokumentus (t.sk. maksājuma pieprasījumus), ja mainījusies iepriekš aģentūrai sniegtā informācija. Ja minētās personas darbojas uz finansējuma saņēmēja izsniegtas pilnvaras pamata – iesniegt pilnvaru;
    3. Līguma darbības laikā paziņot aģentūrai izmaiņas finansējuma saņēmēja pamatdatos (kontaktinformācija, adrese) 3 (trīs) darbdienu laikā pēc to maiņas;
    4. nodrošināt, lai atbalsta summa tiktu izlietota saskaņā ar pareizas finanšu pārvaldības principu, ievērojot saimnieciskuma, lietderības un efektivitātes principus;
    5. nodrošināt, lai projekta attiecināmie izdevumi būtu tieši saistīti ar projekta mērķu sasniegšanu un atbilstoši projekta īstenošanai piešķirtā finansējuma izlietošanas nosacījumiem;
    6. nodrošināt projektā paredzēto mērķu, projekta darbību rezultātu sasniegšanu;
    7. nodrošināt projekta publicitātes pasākumus saskaņā ar normatīvajos aktos par kiberdrošības grantu ieviešanu un vadību, t.sk. finansējuma saņēmēja tīmekļa vietnē (ja tāda ir izveidota) publicēt īsu un samērīgu aprakstu par projektu, tā mērķiem ne vēlāk kā mēneša laikā pēc projekta īstenošanas uzsākšanas;
    8. īstenojot projektu, visos ar projekta īstenošanu saistītajos dokumentos norādīt atsauci uz projektu[[4]](#footnote-5);
    9. veikt pievienotās vērtības nodokļa uzskaiti atbilstoši Latvijas Republikas normatīvo aktu prasībām un neatgūt pievienotās vērtības nodokli , ja to paredzēts saņemt kā atbalsta summu un nodrošināt pievienotās vērtības nodokļa nodalītu uzskaiti. Finansējuma saņēmējs pēc aģentūras pieprasījuma iesniedz apliecinājumu, ka projekta ietvaros neveic ar pievienotās vērtības nodokli apliekamus darījumus vai veic darījumus, uz kuriem nav attiecināms [Pievienotās vērtības nodokļa likums](https://likumi.lv/ta/id/253451-pievienotas-vertibas-nodokla-likums);
    10. nepieļaut interešu konflikta, korupcijas, krāpšanas un dubultā finansējuma situācijas iestāšanos un nekavējoties informēt aģentūru par apstākļiem, kas rada vai kuru rezultātā varētu rasties kāda no minētajām situācijām. Nekavējoties informēt aģentūru, ja finansējuma saņēmējam ir zināma informācija vai aizdomas par iespējamu krāpšanu projektā;
    11. nekavējoties, bet ne vēlāk kā 5 (piecu) darbdienu laikā no dienas, kad finansējuma saņēmējs par to uzzinājis, rakstiski informēt aģentūru par jebkuriem apstākļiem, kas varētu mainīt projekta īstenošanas atbilstību Līguma nosacījumiem, kā arī gadījumos, ja kāds no projektā dotajiem apliecinājumiem var kļūt vai kļūst nepatiess, neprecīzs, nepilnīgs vai maldinošs, vai par jebkādiem citiem būtiskiem notikumiem un apstākļiem, kas negatīvi ietekmē vai apdraud vai kas ir pamatoti uzskatāmi par tādiem, kas varētu negatīvi ietekmēt vai apdraudēt Līguma izpildi, piemēram, plānotajām izmaiņām finansējuma saņēmēja statūtos, citos korporatīvajos dokumentos (ja attiecināms), t.sk. par jebkādiem darījumiem ar finansējuma saņēmēja kapitāla daļām, akcijām vai īpašumu, kas iegādāts vai radīts, izmantojot kiberdrošības granta finansējumu, vai īpašumu, kas citādi guvis labumu no atbalsta, ieskaitot, bet neaprobežojoties ar to atsavināšanu vai ieķīlāšanu;
    12. projekta īstenošanas laikā un 10 (desmit) gadus no lēmuma datuma par kiberdrošības granta finansējuma piešķiršanas, nodrošināt visu ar projektu saistīto dokumentu glabāšanu, t. sk. projekta iesnieguma, jebkuru ar projektu saistīto sarakstes dokumentu, iepirkuma dokumentācijas, projektā noslēgto Līgumu, veikto darbu, piegāžu un sniegto pakalpojumu apliecinošu dokumentu, veikto maksājumu apliecinošo dokumentu oriģinālu vai to atvasinājumu ar juridisku spēku glabāšanu;
    13. nodrošināt aģentūrai, citu kiberdrošības grantu vadībā iesaistīto Latvijas Republikas un Eiropas Savienības institūciju pārstāvjiem, šo noteikumu 6.3. apakšpunktā minēto iestāžu, kā arī citu kompetento institūciju pārstāvjiem pieeju visu ar projekta īstenošanu saistīto dokumentu oriģināliem vai atvasinājumiem ar juridisku spēku un grāmatvedības sistēmai, kā arī attiecīgā projekta īstenošanas vietai un nodrošināt iespējas iepriekš minēto institūciju pārstāvjiem veikt uzraudzību un kontroli visā līguma darbības laikā, nodrošinot šo institūciju likumīgo prasību izpildi un brīvu piekļuvi finansējuma saņēmēja grāmatvedības un finanšu dokumentiem, kas saistīti ar projekta īstenošanu, kā arī citiem nepieciešamajiem dokumentiem, informācijai, finanšu līdzekļiem, telpām un citām materiālām vērtībām, t. sk. pieprasīto dokumentu izsniegšanu;
    14. pēc aģentūras lūguma iesniegt pieprasīto informāciju un dokumentus aģentūras noteiktajā termiņā, kas nav īsāks par 3 (trīs) darbdienām;
    15. projekta īstenošanā nodrošināt Eiropas Savienības un Latvijas Republikas normatīvo aktu par kiberdrošības grantu vadību, šī Līguma un aģentūras noteiktās prasības;
    16. ja projekta īstenošanā tiek konstatēti neatbilstoši veiktie izdevumi vai cits projekta īstenošanas pārkāpums, pēc aģentūras pieprasījuma atmaksāt aģentūras norādītajā kontā nepamatoti izmaksāto atbalsta summu vai tās daļu;
    17. projekta ietvaros veicot personu datu apstrādi, tajā skaitā to uzkrāšanu un iesniegšanu aģentūrai, ievērot normatīvajos aktos par personu datu (t. sk. īpašu kategoriju personas datu) aizsardzību noteiktās prasības;
    18. projekta izmaksu pieauguma gadījumā segt izmaksu pieaugumu no saviem līdzekļiem;
    19. izmantot projekta ietvaros iegādātos pamatlīdzekļus, vērtības projektā plānoto darbību veikšanai un saskaņā ar projektā paredzēto mērķi;
    20. finansējuma saņēmēja reorganizācijas gadījumā nodrošināt ar Līgumu uzņemto saistību nodošanu tā saistību pārņēmējam saskaņojot to ar aģentūru;
    21. veikt citas Līgumā un lēmumā par projekta iesnieguma apstiprināšanu noteiktās darbības.

## Finansējuma saņēmējam ir tiesības:

* + 1. saņemt atbalsta summas maksājumus, ja projekts ir īstenots saskaņā ar normatīvo aktu un Līguma nosacījumiem, ievērojot noteikto kārtību un termiņu;
    2. saņemt nepieciešamo informāciju par projekta īstenošanas nosacījumiem.

## **Aģentūras vispārīgie pienākumi un tiesības**

## Aģentūrai ir pienākums:

* + 1. konsultēt finansējuma saņēmēju par projekta īstenošanu;
    2. veikt projekta īstenošanas uzraudzību un kontroli visā Līguma darbības laikā un izvērtēt projekta īstenošanas atbilstību normatīvo aktu un Līguma nosacījumiem;
    3. pārbaudīt finansējuma saņēmēja maksājuma pieprasījumu un apstiprināt finansējuma saņēmēja maksājuma pieprasījumā iekļautos izdevumus, ja tie ir attiecināmi, un veikt maksājumu;
    4. apstrādājot finansējuma saņēmēja iesniegtos personu datus, ievērot normatīvajos aktos par personu datu (t. sk. īpašu kategoriju personas datu) aizsardzību noteiktās prasības;
    5. pieņemt lēmumu par neatbilstoši veikto izdevumu konstatēšanu, uz laiku apturēt maksājumus finansējuma saņēmējam atbilstoši normatīvajiem aktiem par kiberdrošības grantu ieviešanu un vadību[[5]](#footnote-6). Komercdarbības atbalsta nosacījumu pārkāpumu gadījumā aģentūra pieņem lēmumu par nelikumīga komercdarbības atbalsta konstatēšanu un to atgūst;
    6. veikt citas normatīvajos aktos un Līgumā noteiktās darbības.

## Aģentūrai ir tiesības:

* + 1. pieprasīt un saņemt no finansējuma saņēmēja, valsts informācijas sistēmām un reģistriem, ārējām datu bāzēm informāciju par finansējuma saņēmēju, tā saimniecisko darbību, kas nepieciešama, lai nodrošinātu projekta īstenošanas uzraudzību un kontroli, kā arī krāpšanas un neatbilstību risku identificēšanai veikt šīs informācijas uzkrāšanu un apstrādi Eiropas Komisijas uzturētajā projektu risku vērtēšanas sistēmā ARACHNE;
    2. rīkoties ar jebkādu informāciju saistībā ar projekta īstenošanu, īpaši tā publicitātes vai informācijas izplatīšanas nolūkā, ievērojot attiecīgās informācijas raksturu, t. sk. nosacījumus ierobežotas pieejamības informācijas izplatīšanai;
    3. Līguma darbības laikā pieprasīt un saņemt visus nepieciešamos dokumentus un skaidrojumus, kas saistīti ar Līguma izpildi;
    4. izmantot citas normatīvajos aktos un Līgumā paredzētās tiesības.

## **Komercdarbības atbalsta nosacījumi**

## Ja finansējuma saņēmējs darbojas kādā no grantu programmas noteikumu [20. punktā](https://likumi.lv/ta/id/350225#p20) minētajām nozarēm, finansējuma saņēmējs nodrošina šo nozaru darbību un izmaksu nošķiršanu atbilstoši Komisijas regulas Nr. [2023/2831](http://eur-lex.europa.eu/eli/reg/2023/2831/oj/?locale=LV) 1. panta 2. punktam.

## Finansējuma saņēmējs  *de minimis* atbalstu, kas piešķirts šī projekta īstenošanai saskaņā ar Komisijas regulu Nr. [2023/2831](http://eur-lex.europa.eu/eli/reg/2023/2831/oj/?locale=LV), nedrīkst apvienot ar citu atbalstu par vienām un tām pašām attiecināmajām izmaksām.

## Ja tiek pārkāpti Komisijas regulas Nr. [2023/2831](http://eur-lex.europa.eu/eli/reg/2023/2831/oj/?locale=LV) nosacījumi, finansējuma saņēmējam ir pienākums atmaksāt aģentūrai projekta ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši [Komercdarbības atbalsta kontroles likuma](https://likumi.lv/ta/id/267199-komercdarbibas-atbalsta-kontroles-likums)[IV](https://likumi.lv/ta/id/267199-komercdarbibas-atbalsta-kontroles-likums#n4)vai[V nodaļas](https://likumi.lv/ta/id/267199-komercdarbibas-atbalsta-kontroles-likums#n5) nosacījumiem.

## **Grāmatvedības uzskaite**

## Uzsākot projekta īstenošanu, finansējuma saņēmējs nodrošina veikto maksājumu izsekojamību, izmantojot projektam paredzēto norēķinu kontu Eiropas Savienības dalībvalstī vai Eiropas Ekonomikas zonā reģistrētā kredītiestādē, no kura veic un uz kuru saņem visus ar projekta īstenošanu saistītos maksājumus.

## Finansējuma saņēmējs, īstenojot projektu, uzskaita projekta izdevumus, ar projektu saistītos ieņēmumus, izmaksas, naudas plūsmas savā grāmatvedības uzskaitē saskaņā ar normatīvo aktu prasībām un vispārpieņemtajiem grāmatvedības kārtošanas principiem tā, lai tos būtu iespējams identificēt, nodalīt no pārējām izmaksām, ieņēmumiem, izdevumiem, naudas plūsmām un pārbaudīt. Finansējuma saņēmējs nodrošina atsevišķu grāmatvedības uzskaiti par katra projekta izdevumiem vai atbilstošu uzskaites kodu sistēmu attiecībā uz visiem ar projektu saistītajiem darījumiem.

## Finanšu pārskatus finansējuma saņēmējs sagatavo atbilstoši normatīvajiem aktiem, kas nosaka kārtību, kādā finanšu pārskatos atspoguļojams saņemtais finansiālais atbalsts (finanšu atbalsts).

## Ja finansējuma saņēmējs darbojas kādā no neatbalstāmajām nozarēm, bet atbalsts Līguma ietvaros paredzēts atbalstāmajā nozarē, tas nodrošina atbalstāmās nozares projekta īstenošanas finanšu plūsmas skaidru nodalīšanu no citu finansējuma saņēmēja darbības nozaru finanšu plūsmām projekta īstenošanas laikā.

## **Kārtība, kādā tiek veiktas pārbaudes projekta īstenošanas vietā**

## Aģentūra Līguma darbības laikā var veikt pārbaudi projekta iesniegumā vai iepirkuma līgumā norādītajā projekta īstenošanas vietā atbilstoši normatīvajiem aktiem par kiberdrošības grantu ieviešanu un vadību[[6]](#footnote-7), lai pārliecinātos par faktisko Līguma īstenošanu atbilstoši normatīvo aktu prasībām.

## Aģentūra vismaz 5 (piecas) darbdienas pirms plānotās pārbaudes projekta īstenošanas vietā informē par to finansējuma saņēmēju. Aģentūra ir tiesīga nepieciešamības gadījumā veikt arī pārbaudes, iepriekš par to neinformējot finansējuma saņēmēju.

## Finansējuma saņēmējs nodrošina aģentūras, Eiropas Komisijas, Eiropas Biroja krāpšanas apkarošanai, Korupcijas novēršanas un apkarošanas biroja, kiberdrošības granta vadībā iesaistīto institūciju, Valsts kontroles un kā arī citu kompetento institūciju pārstāvjiem:

## piekļūšanu projekta īstenošanas vietai, telpām, dokumentu oriģināliem vai atvasinājumiem ar juridisku spēku un visai informācijai, t. sk. informācijai elektroniskā formātā, kas nepieciešama šādu pārbaužu veikšanai (pēc pieprasījuma visa ar projekta īstenošanu saistītā dokumentācija jāuzrāda projekta īstenošanas vietā);

## telpu un darba vietu dokumentu pārbaudei;

## iespēju organizēt intervijas ar projekta īstenošanas un vadības personālu;

## pieprasīto dokumentu uzrādīšanu un, ja nepieciešams, izsniegšanu;

## par projekta īstenošanu atbildīgo personu piedalīšanos pārbaudē.

* 1. Citas kiberdrošības grantu vadībā iesaistītās Latvijas Republikas vai Eiropas Savienības institūcijas, kā arī citas kompetentās institūcijas pārbaudes projekta īstenošanas vietā veic saskaņā ar normatīvajiem aktiem.
  2. Veicot pārbaudi projekta īstenošanas vietā, aģentūra var piesaistīt attiecīgās nozares ekspertu, lai pārliecinātos par finansējuma saņēmēja projekta īstenošanas atbilstību Līguma un normatīvo aktu nosacījumiem. Pamatojoties uz eksperta atzinumu, aģentūra var lemt par neatbilstību konstatēšanu un attiecināmo izdevumu samazināšanu vai Līguma izbeigšanu.

## **Iepirkumu veikšanas kārtība**

* 1. Veicot iepirkumu projekta vajadzībām, finansējuma saņēmējs:

## nodrošina Ministru kabineta noteikumos[[7]](#footnote-8) un Iepirkumu uzraudzības biroja vadlīnijās un skaidrojumos noteikto prasību ievērošanu;

## nodrošina nediskriminācijas, savstarpējās atzīšanas, atklātības un vienlīdzīgas attieksmes principu ievērošanu, kā arī piegādātāju brīvu konkurenci;

## nodrošina interešu konflikta neesamību.

* 1. Ja paredzamā līguma cena nesasniedz robežu, no kuras iepirkums jāveic saskaņā ar Ministru kabineta noteikumiem[[8]](#footnote-9) finansējuma saņēmējs pirms līguma noslēgšanas veic un dokumentē tirgus izpēti. Tirgus izpētei var izmantot savu iepriekšējo pieredzi, attiecīgās jomas ekspertu vērtējumu, interneta resursus, potenciālo līguma izpildītāju aptaujas un citas metodes atbilstoši Iepirkumu uzraudzības biroja vadlīnijām[[9]](#footnote-10). Tirgus izpētes dokumentus finansējuma saņēmējs iesniedz pēc aģentūras pieprasījuma.
  2. Slēdzot uzņēmuma līgumu ar esošo vai bijušo darbinieku[[10]](#footnote-11) , finansējuma saņēmējs nodrošina un spēj dokumentāli pierādīt, ka attiecīgais darbinieks nav bijis iesaistīts iepirkuma, kura ietvaros tiek slēgts uzņēmuma līgums, procedūras dokumentu izstrādāšanā, tam nav bijušas citas priekšrocības vai tas kā citādi nav ietekmējis finansējuma saņēmēja lēmuma pieņemšanu.
  3. Finansējuma saņēmējs pēc aģentūras pieprasījuma noteiktajā termiņā iesniedz iepirkuma dokumentāciju.

## **Maksājuma pieprasījumu iesniegšanas un izskatīšanas kārtība**

* 1. Finansējuma saņēmējs, īstenojot projektu, maksājumus veic no saviem līdzekļiem vai saņemtā avansa maksājuma.
  2. Ja projektā paredzēts avansa maksājums, finansējuma saņēmējs projekta īstenošanai norāda norēķinu kontu Eiropas Savienības dalībvalstī vai Eiropas Ekonomiskajā zonā reģistrētā kredītiestādē.
  3. Atbalsta summas saņemšanai avansa maksājuma veidā finansējuma saņēmējs pēc Līguma noslēgšanas iesniedz aģentūrā avansa maksājuma pieprasījumu, tam pievienojot informāciju par plānoto avansa izlietojumu, iesniedzamo dokumentu apjomu saskaņojot ar aģentūru. Avansa maksājuma summu finansējuma saņēmējam ir tiesības pieprasīt pa daļām, iesniedzot aģentūrā avansa maksājuma pieprasījumu par katru daļu atsevišķi.
  4. Aģentūra pēc šo noteikumu 8.3. apakšpunktā minētās informācijas saņemšanas, pārbauda iesniegto avansa maksājuma pieprasījumu, pieņem lēmumu par avansa maksājuma pieprasījuma noraidīšanu vai apmaksu pilnā vai daļējā apmērā vai pa daļām un pārskaita finansējuma saņēmējam avansa maksājumu apstiprinātajā apjomā.
  5. Finansējuma saņēmējs iesniedz maksājuma pieprasījumu ne vēlāk kā 10 (desmit) darbdienu laikā pēc Līguma 1.punktā noteiktajām projekta darbību īstenošanas laika beigām vai pēc pēdējā finansējuma saņēmēja veiktā maksājuma, ja maksājums veikts ne vēlāk kā līdz 2025.gada 15.oktobrim. Atsevišķos gadījumos, finansējuma saņēmējam vienojoties ar aģentūru, maksājuma pieprasījuma iesniegšanas termiņš var tikt mainīts.
  6. Maksājuma pieprasījuma sadaļas (projekta finanšu atskaiti un pārskatu par projekta īstenošanas progresu) aizpilda un iesniedz atbilstoši aģentūras tīmekļa vietnē [www.cfla.gov.lv](http://www.cfla.gov.lv) publicētajai formai. Kopā ar maksājuma pieprasījumu finansējuma saņēmējs iesniedz konta izdruku par projekta īstenošanas periodā veiktajiem darījumiem. Citas veikto izmaksu pamatojošo grāmatvedības dokumentu kopijas un projekta aktivitāšu īstenošanu apliecinošos dokumentus, iesniedz pēc aģentūras pieprasījuma izlases veida pārbaudes veikšanai aģentūras noteiktajā termiņā, kas nav īsāks par 5 (piecām) darbdienām;
  7. Finansējuma saņēmējs pēc aģentūras pieprasījuma iesniedz apliecinājumu, ka projekta ietvaros neveic ar pievienotās vērtības nodokli apliekamus darījumus vai veic darījumus, uz kuriem nav attiecināms [Pievienotās vērtības nodokļa likums](https://likumi.lv/ta/id/253451-pievienotas-vertibas-nodokla-likums).
  8. Aģentūra tai iesniegto maksājuma pieprasījumu izskata, pamatojoties uz maksājuma pieprasījuma iesniegšanas brīdī spēkā esošo Līgumu un grantu programmas noteikumos noteiktajiem projekta ieviešanas nosacījumiem.
  9. Aģentūra pārbauda finansējuma saņēmēja iesniegto maksājuma pieprasījumu (t. sk. šo noteikumu 8.6.apakšpunktā minētos dokumentus) un apstiprina attiecināmos izdevumus un veic maksājumu.
  10. Ja aģentūra iesniegtajos dokumentos konstatē nepilnības, finansējuma saņēmējam ir pienākums ne vēlāk kā 10 (desmit) darbdienu laikā no dienas, kad aģentūra ir nosūtījusi finansējuma saņēmējam rakstisku paziņojumu par finansējuma saņēmēja iesniegtajos Maksājuma pieprasījumu izdevumus pamatojošos dokumentos konstatētajām nepilnībām, šīs nepilnības novērst. Gadījumā, ja finansējuma saņēmējs konstatētās nepilnības nenovērš šajā apakšpunktā minētajā termiņā, aģentūra var piemērot šo noteikumu 9. un 10.sadaļā paredzētās sankcijas.
  11. Aģentūrai ir tiesības iesniegto maksājuma pieprasījumu noraidīt, ja pēc aģentūras pieprasījuma finansējuma saņēmējs neiesniedz šo noteikumu 8.6. apakšpunktā minētos pamatojošos dokumentus vai nenovērš šo noteikumu 8.10. apakšpunktā minētās aģentūras norādītās nepilnības noteiktajā termiņā.
  12. Ja finansējuma saņēmējs šo noteikumu 8.5. apakšpunktā paredzētajā termiņā nav iesniedzis aģentūrā maksājuma pieprasījumu, aģentūra nosūta finansējuma saņēmējam rakstisku atgādinājumu un brīdina par iespējamām saistību neizpildes sekām. Ja finansējuma saņēmējs 10 (desmit) darbdienu laikā pēc rakstiska atgādinājuma nosūtīšanas neiesniedz aģentūrai maksājuma pieprasījumu, aģentūra var piemērot šo noteikumu 9. un 10. sadaļā paredzētās sankcijas.
  13. Aģentūrai ir tiesības maksājuma pieprasījuma izvērtēšanas laikā pieaicināt ekspertu, lai pārbaudītu, vai attiecināmie izdevumi ir samērīgi un ekonomiski pamatoti, kā arī lai pārbaudītu attiecināmo izdevumu pozīciju atbilstību projektā plānotajam, projekta darbību izpildes apmērus un atbilstību projekta mērķim. Kompensācijas trešajām personām par kaitējumu, kas ir nodarīts projekta īstenošanas gaitā finansējuma saņēmēja vai darbu izpildītāju darbības vai bezdarbības rezultātā, uzskatāmas par neattiecināmiem izdevumiem.

## **Attiecināmo izdevumu apmēra samazināšana**

* 1. Aģentūra var samazināt attiecināmo izdevumu summu, ja:
     1. finansējuma saņēmējs nenodrošina normatīvo aktu vai Līguma nosacījumu izpildi;
     2. faktiski veiktās darbības projektā veiktas mazākā apmērā, nekā norādīts apstiprinātajā projektā un tā pielikumos;
     3. nav īstenota kāda no projekta darbībām vai netiek sasniegts projekta mērķis;
     4. netiek sasniegti projekta rādītāji;
     5. finansējuma saņēmējs nav iesniedzis izdevumus pamatojošos dokumentus vai tie nav pietiekami, lai apliecinātu attiecināmo izdevumu atbilstību grantu programmas noteikumu vai Līguma nosacījumiem;
     6. Projektā veiktie izdevumi nav atbilstoši drošas finanšu vadības principam, nav samērīgi un ekonomiski pamatoti;
     7. finansējuma saņēmējs iepirkumu projekta ietvaros nav veicis atbilstoši normatīvo aktu vai Līguma prasībām;
     8. konstatēti neatbilstoši veiktie izdevumi;
     9. finansējuma saņēmējs projekta īstenošanas laikā ir maldinājis aģentūru sniedzot nepatiesu informāciju, un nav lietderīgi un samērīgi izbeigt Līgumu;
  2. Ja aģentūra samazina maksājuma pieprasījumā norādīto attiecināmo izdevumu apmēru, tā informē finansējuma saņēmēju, norādot pamatojumu.

## **Maksājumu apturēšana**

* 1. Ja pastāv kaut viens no tālāk minētajiem apstākļiem, aģentūra līdz šo apstākļu un to izraisīto seku pilnīgai izvērtēšanai vai novēršanai var apturēt maksājumu veikšanu, nepieciešamības gadījumā norādot termiņu attiecīgo apstākļu novēršanai:
     1. projekta īstenošanas laikā ir iestājušies apstākļi, kas rada Līguma noteikto finansējuma saņēmēja pienākumu un sniegto apliecinājumu pārkāpumu, kā arī projekta pārbaudes rezultātā tiek konstatētas nepilnības un noteikts termiņš to novēršanai;
     2. ja rodas pamatotas aizdomas, ka finansējuma saņēmēja veiktie izdevumi nav uzskatāmi par attiecināmajiem izdevumiem vai nav atbilstoši drošas finanšu vadības principam, nav samērīgi un ekonomiski pamatoti un apstākļu noskaidrošanai ir nepieciešams saņemt eksperta vai kompetentās iestādes atzinumu;
     3. finansējuma saņēmējs vairs neatbilst normatīvajos aktos par kiberdrošības grantu ieviešanu un vadību[[11]](#footnote-12) noteiktajām prasībām, kas noteiktas finansējuma saņēmējam, lai tas varētu pretendēt uz atbalsta summu;
     4. ir ierosināts finansējuma saņēmēja tiesiskās aizsardzības process vai ārpustiesas tiesiskās aizsardzības process, projektā paredzētā saimnieciskā darbība ir apturēta vai pārtraukta, vai arī ir uzsākta finansējuma saņēmēja likvidācija, ir uzlikts arests tā kustamai vai nekustamai mantai vai finanšu līdzekļiem, kā arī ja Valsts ieņēmumu dienests ir pieņēmis lēmumu par finansējuma saņēmēja pamata saimnieciskās darbības apturēšanu normatīvo aktu pārkāpumu gadījumos;
     5. pret finansējuma saņēmēja atbildīgajām amatpersonām saistībā ar to darbībām projekta īstenošanas ietvaros ir uzsākts administratīvais vai kriminālprocess;
     6. pret finansējuma saņēmēju tiesā vai šķīrējtiesā ir iesniegts prasības pieteikums vai pieteikums par prasības nodrošinājumu par summu, kas pārsniedz 50 % (piecdesmit procentus) no atbalsta summas;
     7. ir saņemts [Satversmes](https://m.likumi.lv/ta/id/57980-latvijas-republikas-satversme) aizsardzības biroja atzinums par projekta, finansējuma saņēmēja neatbilstību valsts drošības interesēm;
     8. finansējuma saņēmējs nav nodrošinājis maksājuma pieprasījuma iesniegšanu šo noteikumu 8.6. apakšpunktā paredzētajā termiņā vai nav novērsis maksājuma pieprasījumā konstatētās nepilnības šo noteikumu 8.10. apakšpunktā minētajā termiņā.

## **Līguma grozījumi**

* 1. Ja pēc Līguma noslēgšanas tā individuālajā daļā vai projekta iesniegumā, vai Līguma pielikumos ir nepieciešami grozījumi, aģentūra vai finansējuma saņēmējs ierosina Līguma grozījumus. Līguma grozījumus veic par būtiskām izmaiņām, kas attiecas uz izmaiņām projekta darbībās, projekta finansējumā, sasniedzamajos rādītājos, īstenošanas termiņā vai finansējuma saņēmēja maiņu.
  2. Līguma grozījumus noformē, pusēm savstarpēji rakstiski vienojoties, ja vien Līgumā nav noteikta cita kārtība.
  3. Līguma grozījumi stājas spēkā ar attiecīgo grozījumu priekšlikuma saņemšanas dienu aģentūrā, izņemot gadījumus, kad aģentūra noteikusi citu Līguma grozījumu spēkā stāšanās termiņu.
  4. Aģentūras ierosinātie Līguma grozījumi par izmaiņām Līguma 1.pielikumā “Līguma vispārīgie noteikumi” stājas spēkā otrajā darbdienā, kad aģentūra par to paziņojusi finansējuma saņēmējam, izņemot gadījumus, kad aģentūra paziņojumā finansējuma saņēmējam norādījusi citu spēkā stāšanās termiņu.
  5. Ierosinot Līguma grozījumus, finansējuma saņēmējs iesniedz grozījumu priekšlikumu, kas sagatavots atbilstoši aģentūras timekļa vietnē [www.cfla.gov.lv](http://www.cfla.gov.lv) publicētajai veidlapai;
  6. Aģentūra 20 (divdesmit) darbdienu laikā no finansējuma saņēmēja ierosināto grozījumu priekšlikuma saņemšanas veic to izvērtēšanu.
  7. Ja aģentūra finansējuma saņēmēja ierosinātos Līguma grozījumus noraida, tā informē finansējuma saņēmēju par noraidīšanas pamatojumu, kā arī, ja nepieciešams, norāda informāciju par nepieciešamajiem precizējumiem un grozījumu atkārtotas iesniegšanas kārtību. Aģentūrai ir tiesības noraidīt finansējuma saņēmēja ierosinātos grozījumus, ja projekta īstenošana nav iespējama atbilstoši projektā noteiktajam un ja šie grozījumi ietekmē projekta mērķu sasniegšanu, ir pretrunā normatīvajiem aktiem un Līguma nosacījumiem.
  8. Ja aģentūra finansējuma saņēmēja ierosinātos grozījumus apstiprina, tā nosūta finansējuma saņēmējam Līguma grozījumus parakstīšanai. Finansējuma saņēmējs aģentūras noteiktajā termiņā paraksta Līguma grozījumus un parakstītos Līguma grozījumus nosūta aģentūrai.
  9. Ja finansējuma saņēmēja ierosinātajos grozījumos veicami precizējumi, aģentūra informē finansējuma saņēmēju par veicamajiem precizējumiem un norāda termiņu veicamo precizējumu iesniegšanai. Grozījumu izvērtēšanas termiņu pagarina par precizējumu izskatīšanai nepieciešamo laiku, bet ne vairāk kā par 20 (divdesmit) darbdienām.
  10. Ja Līguma izmaiņas attiecas uz finansējuma saņēmēja pamatdatiem (kontaktinformācija, juridiskā adrese, atbildīgā amatpersona), finansējuma saņēmējs informē par to aģentūru.
  11. Līguma grozījumi par attiecināmo izdevumu gala summu pēc informācijas par projekta izdevumiem un īstenošanas progresu, rādītāju sasniegšanu un projekta maksājuma pieprasījuma izskatīšanas un samazinot projekta attiecināmo izdevumu summu par neatbilstoši veikto izdevumu summu pēc lēmuma par neatbilstības konstatēšanu apstrīdēšanas termiņa beigām, tiek noformēti kā aģentūras vienpusējs paziņojums un stājas spēkā otrajā darbdienā, kad aģentūra par to paziņojusi finansējuma saņēmējam, izņemot gadījumus, kad aģentūra paziņojumā finansējuma saņēmējam norādījusi citu grozījumu spēkā stāšanās termiņu.
  12. Līgumā noteikto dokumentu veidlapas aģentūra ir tiesīga grozīt vienpusēji bez iepriekšējas saskaņošanas ar finansējuma saņēmēju. Informācija par veiktajiem grozījumiem dokumentu veidlapās nekavējoties tiek ievietota aģentūras tīmekļa vietnē [www.cfla.gov.lv](https://www.cfla.gov.lv/lv) un ir finansējuma saņēmējam saistoša no to ievietošanas brīža.

## **Līguma izbeigšanas kārtība un spēkā neesamība**

* 1. Līgums izbeidzas ar pušu saistību pilnīgu izpildi.
  2. Puses var izbeigt Līguma darbību pirms Līguma noteikto saistību izpildes termiņa iestāšanās, savstarpēji vienojoties, ja vien šajā Līgumā attiecībā uz pušu tiesībām un pienākumiem nav noteikta cita kārtība. Vienošanās par Līguma izbeigšanu tiek noformēta rakstiski.
  3. Ja finansējuma saņēmējs ierosina izbeigt Līgumu un finansējuma saņēmējam projekta īstenošanas laikā nav veikti maksājumi, kā arī nav citu no Līguma izrietošu saistību pret aģentūru, aģentūra 10 (desmit) darbdienu laikā no dienas, kad saņemts finansējuma saņēmēja rakstisks ierosinājums, veic apstākļu izvērtēšanu, pēc kā nosūta finansējuma saņēmējam parakstītu vienošanos par Līguma izbeigšanu, izņemot šo noteikumu 12.5.4.apakšpunktā paredzētajā gadījumā. Ja aģentūra ierosina Līguma izbeigšanu, tā nosūta finansējuma saņēmējam parakstītu vienošanos par Līguma izbeigšanu. Finansējuma saņēmējs pēc vienošanās par Līguma izbeigšanu parakstīšanas nosūta aģentūrai tās eksemplāru. Gadījumā, ja finansējuma saņēmējs neparaksta vienošanos par Līguma izbeigšanu aģentūras noteiktajā termiņā, aģentūra nosūta finansējuma saņēmējam parakstītu vienpusēju paziņojumu par Līguma izbeigšanu.
  4. Ja finansējuma saņēmējs vai aģentūra ierosina izbeigt Līgumu un finansējuma saņēmējam ir veikta atbalsta summas vai tās daļas izmaksa, finansējuma saņēmējam ir pienākums veikt saņemtās atbalsta summas vai tās daļas atmaksu aģentūrai. Aģentūra šādā gadījumā pēc finansējuma saņēmēja rakstveida ierosinājuma izbeigt Līgumu saņemšanas vai ierosinot izbeigt Līgumu:
     1. paziņo finansējuma saņēmējam termiņu, kādā saņemtā atbalsta summa vai tās daļa atmaksājama, veicot pārskaitījumu uz aģentūras norādīto kontu;
     2. aģentūra 10 (desmit) darbdienu laikā no dienas, kad aģentūras norādītajā kontā saņemta finansējuma saņēmēja pārskaitītā visa atbalsta summas vai tās daļas atmaksa, nosūta finansējuma saņēmējam aģentūras parakstītu vienošanos par Līguma izbeigšanu. Finansējuma saņēmējs pēc vienošanās parakstīšanas nosūta aģentūrai parakstīto vienošanos par Līguma izbeigšanu. Gadījumā, ja finansējuma saņēmējs neparaksta vienošanos par Līguma izbeigšanu aģentūras noteiktajā termiņā, aģentūra nosūta finansējuma saņēmējam vienpusēju paziņojumu par Līguma izbeigšanu;
     3. ja finansējuma saņēmējs objektīvu apsvērumu dēļ nevar nodrošināt saņemtās atbalsta summas vai tās daļas atmaksu aģentūras noteiktajā termiņā, puses noslēdz rakstisku vienošanos par saņemtās atbalsta summas vai tās daļas atmaksas grafiku vai rīkojas normatīvo aktu[[12]](#footnote-13) noteiktajā kārtībā. Ar šīs vienošanās noslēgšanu par saņemtās atbalsta summas vai tās daļas atmaksas grafiku tiek izbeigta Līguma darbība un finansējuma saņēmēja saistību izpilde atbalsta summas vai tās daļas atmaksai tiek nodrošināta vienošanās ietvaros atbilstoši tās nosacījumiem.
  5. Aģentūrai ir tiesības vienpusēji atkāpties no Līguma šādos gadījumos:
     1. konstatēts, ka visi projekta izdevumi atzīti par neatbilstoši veiktiem izdevumiem;
     2. konstatēts, ka nav sasniegts projekta mērķis;
     3. konstatēts, ka finansējuma saņēmējs projekta darbību īstenošanas laikā, pēc atkārtota aģentūras brīdinājuma, nepilda normatīvajos aktos vai Līgumā noteiktos pienākumus;
     4. konstatēts, ka Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Šādā gadījumā aģentūra nosūta finansējuma saņēmējam parakstītu vienpusēju paziņojumu par Līguma izbeigšanu. Finansējuma saņēmējam ir pienākums pirms Līguma izbeigšanas veikt saņemtās atbalsta summas vai tās daļas atmaksu aģentūrai Līgumā noteiktajā kārtībā (ja attiecināms).
  6. Visos Līgumā minētajos gadījumos, kad Līgums tiek izbeigts ar aģentūras vienpusēju paziņojumu, ja paziņojums tiek nosūtīts ar elektroniskā pasta starpniecību, izmantojot drošu elektronisko parakstu, Līgums uzskatāms par izbeigtu otrajā darbdienā pēc tā nosūtīšanas.
  7. Gadījumos, kad Līgums tiek izbeigts saskaņā ar pušu rakstisku vienošanos, par Līguma izbeigšanas dienu uzskatāma diena, kad to parakstījusi pēdējā no pusēm, ja vien aģentūra minētajā vienošanās nav noteikusi citu Līguma izbeigšanas termiņu.
  8. Līgums uzskatāms par spēkā neesošu no tā parakstīšanas dienas, ja tas ticis noslēgts, pamatojoties uz prettiesisku administratīvo aktu par projekta iesnieguma apstiprināšanu un minētais administratīvais akts ticis atcelts.

## **Noslēguma jautājumi**

* 1. Nosacījumi, kas tieši nav atrunāti Līgumā, tiek risināti saskaņā ar normatīvajiem aktiem.
  2. Ja viens vai vairāki Līguma noteikumi jebkādā veidā kļūst par spēkā neesošiem, pretlikumīgiem, tas nekādā veidā neierobežo un neietekmē pārējo Līguma noteikumu spēkā esamību, likumību vai izpildi. Šādā gadījumā puses apņemas veikt visu iespējamo spēku zaudējušo saistību pārskatīšanu saskaņā ar normatīvajiem aktiem.
  3. Projekta lieta ir pieejama likuma 29.pantā un Informācijas atklātības likumā noteiktajā apjomā un kārtībā.
  4. Ja Līgumā nav norādīts citādi:
     1. sadaļu un punktu virsraksti ir norādīti tikai pārskatāmības labad un neietekmē Līguma būtību;
     2. atsauce uz Līgumu, dokumentu vai normatīvo aktu ir uzskatāma par atsauci uz to Līguma, dokumenta vai normatīvā akta redakciju, kas ir spēkā brīdī, kad ir piemērojama vai izpildāma attiecīgā Līguma norma, kura atsaucas uz Līgumu, dokumentu vai normatīvo aktu;
     3. atsauce uz personu ietver arī tās tiesību un saistību pārņēmējus.
  5. Līgums ir saistošs pusēm un to tiesību un saistību pārņēmējiem.
  6. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtējiem apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem, kā arī izpildīt attiecīgo Līguma saistību pēc nepārvaramas varas vai ārkārtējo apstākļu beigām.
  7. Par nepārvaramas varas un ārkārtējiem apstākļiem tiek ziņots rakstiski Līguma šo noteikumu 2.1.11. apakšpunktā noteiktajā kārtībā. Ziņojumā jānorāda, kādā termiņā ir iespējama un paredzama Līgumā noteikto saistību izpilde, un pēc otras Puses pieprasījuma papildus jāiesniedz izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Šādā gadījumā Līgumā paredzēto pušu pienākumu veikšanas termiņš tiek atlikts samērīgi ar šādu apstākļu darbības ilgumu, ievērojot pieļaujamo projekta īstenošanas ilgumu.
  8. Strīdus, kas rodas Līguma darbības laikā, puses risina savstarpējā sarunu ceļā, panākot vienošanos, kura tiek noformēta rakstiski.
  9. Gadījumā, ja vienošanās netiek panākta, strīdi tiek risināti saskaņā ar Latvijas Republikas normatīvajos aktos noteikto kārtību.

1. 2023.gada 13.decembra Komisijas Regula 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam [↑](#footnote-ref-2)
2. MK 2024. gada 27.februāra noteikumi Nr. 138 “Eiropas Kiberdrošības kompetenču centra 2021.–2027. gada plānošanas perioda grantu projektu ieviešanas, vadības, uzraudzības un kontroles noteikumi” [↑](#footnote-ref-3)
3. MK 2024. gada 27.februāra noteikumi Nr. 138 “Eiropas Kiberdrošības kompetenču centra 2021.–2027. gada plānošanas perioda grantu projektu ieviešanas, vadības, uzraudzības un kontroles noteikumi” [↑](#footnote-ref-4)
4. 2024.gada 27.februāra noteikumi Nr.139 “Eiropas Kiberdrošības kompetenču centra 2021.–2027. gada plānošanas perioda grantu programmas "Mazo un vidējo saimnieciskās darbības veicēju kiberdrošības transformācija" īstenošanas noteikumi” [↑](#footnote-ref-5)
5. MK 2024. gada 27.februāra noteikumi Nr. 138 “Eiropas Kiberdrošības kompetenču centra 2021.–2027. gada plānošanas perioda grantu projektu ieviešanas, vadības, uzraudzības un kontroles noteikumi” [↑](#footnote-ref-6)
6. [↑](#footnote-ref-7)
7. MK 2017.gada 28.februāra noteikumi Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” [↑](#footnote-ref-8)
8. MK 2017.gada 28.februāra noteikumi Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” [↑](#footnote-ref-9)
9. Iepirkumu uzraudzības biroja skaidrojums “Skaidrojums par priekšizpētes veikšanu paredzamās līgumcenas noteikšanai” [↑](#footnote-ref-10)
10. Bijušais darbinieks šī līguma izpratnē ir darbinieks, kuram no darba tiesisko attiecību izbeigšanās dienas līdz paredzētajai uzņēmuma līguma noslēgšanai ir pagājuši mazāk kā divi gadi. [↑](#footnote-ref-11)
11. MK 2024. gada 27.februāra noteikumi Nr. 138 “Eiropas Kiberdrošības kompetenču centra 2021.–2027. gada plānošanas perioda grantu projektu ieviešanas, vadības, uzraudzības un kontroles noteikumi” [↑](#footnote-ref-12)
12. MK 2024. gada 27.februāra noteikumi Nr. 138 “Eiropas Kiberdrošības kompetenču centra 2021.–2027. gada plānošanas perioda grantu projektu ieviešanas, vadības, uzraudzības un kontroles noteikumi” [↑](#footnote-ref-13)